CELEX: 32017D1583
Language: et
Date: 2017-09-01 00:00:00
Title: Komisjoni otsus (EL) 2017/1583, 1. september 2017, millega määratakse Euroopa Parlamendi ja nõukogu direktiivi 2006/7/EÜ kohaldamiseks standard ISO 17994:2014 mikrobioloogiliste meetodite võrdväärsuse standardiks (teatavaks tehtud numbri C(2017) 5843 all)

19.9.2017   
            
            
               ET
            
            
               Euroopa Liidu Teataja
            
            
               L 239/34
            
         KOMISJONI OTSUS (EL) 2017/1583,
   1. september 2017,
   millega määratakse Euroopa Parlamendi ja nõukogu direktiivi 2006/7/EÜ kohaldamiseks standard ISO 17994:2014 mikrobioloogiliste meetodite võrdväärsuse standardiks
   
      
         (teatavaks tehtud numbri C(2017) 5843 all)
      
   
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 15. veebruari 2006. aasta direktiivi 2006/7/EÜ, mis käsitleb suplusvee kvaliteedi juhtimist ja millega tunnistatakse kehtetuks direktiiv 76/160/EMÜ, (1) eriti selle artikli 15 lõike 2 punkti a,
   ning arvestades järgmist:
   
               (1)
            
            
               Komisjoni otsusega 2009/64/EÜ (2) on määratud direktiivi 2006/7/EÜ kohaldamiseks rahvusvaheline standard ISO 17994:2004(E) „Vee kvaliteet – Mikrobioloogiliste meetodite võrdväärsuse kindlakstegemise kriteeriumid“ kui mikrobioloogiliste meetodite võrdväärsuse standard.
            
         
               (2)
            
            
               Standard ISO 17994:2004(E) on aegunud ja seda on tehniliselt kohandatud (nt uuendatud terminoloogia, täpsemad selgitused ning uus lisa tehniliste arvutuste kohta).
            
         
               (3)
            
            
               Seepärast on standard ISO 17994:2004(E) asendatud uuema versiooniga ISO 17994:2014 „Vee kvaliteet – Nõuded mikroorganismide suhtelise taastumise võrdlemiseks kahe kvantitatiivse meetodi abil“. Euroopa Standardikomitee on kõnealuse rahvusvahelise standardi üle võtnud ja nimetanud selle Euroopa standardiks EN ISO 17994:2014. Vastavalt direktiivile 2006/7/EÜ on asjakohane määrata standard EN ISO 17994:2014 kui mikrobioloogiliste meetodite võrdväärsuse standard.
            
         
               (4)
            
            
               Otsus 2009/64/EÜ tuleks seepärast kehtetuks tunnistada.
            
         
               (5)
            
            
               Käesoleva otsusega ette nähtud meetmed on kooskõlas direktiivi 2006/7/EÜ artikli 16 lõike 1 alusel loodud komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Direktiivi 2006/7/EÜ artikli 3 lõike 9 kohaldamiseks määratakse standard ISO 17994:2014 „Vee kvaliteet – Nõuded mikroorganismide suhtelise taastumise võrdlemiseks kahe kvantitatiivse meetodi abil“ kui mikrobioloogiliste meetodite võrdväärsuse standard.
   Artikkel 2
   Otsus 2009/64/EÜ tunnistatakse kehtetuks.
   Artikkel 3
   Käesolev otsus on adresseeritud liikmesriikidele.
   
      Brüssel, 1. september 2017
      
         
            Komisjoni nimel
         
         
            komisjoni liige
         
         Karmenu VELLA
      
   
   
      (1)  ELT L 64, 4.3.2006, lk 37.
   
      (2)  Komisjoni 21. jaanuari 2009. aasta otsus 2009/64/EÜ, millega määratletakse standard ISO 17994:2004(E) kui standard mikrobioloogiliste meetodite võrdväärsuse kohta vastavalt Euroopa Parlamendi ja nõukogu direktiivile 2006/7/EÜ (ELT L 23, 27.1.2009, lk 32).